ኣባይ ፀሃየ፡ ክሳብ ሐዚ ህወሓት ኮነ ህዝቢ ትግራይ ዝተኸተሉዎ ፍታሕ ትኽከለኛ እዩ። ንኣብነት ኣብ ጎንደር ኮነ ባህርዳር ከምኡ'ውን ኦሮምያ፡ ተጋሩ ይጭፍጨፉ፣ ይፈናቐሉ ይቕተሉ ንብረቶም ይሕደጉ ይቃፀል ነይሩ። ህዝቢ፡ 'ደሓን ንተዓገስ፡ ብሕጊ ይፈታሕ፡ ብሰላም ይወዳእ፡ መንግስትን ውድብን ስጉምቲ ክወስዱ እዮም' እናበለ ፀኒሑ። ህዝቢ ካብ መንግስቲ ንላዕሊ ለቢሙ ሬሳታቱ፣ ዝተመዛበሉ እናተቐበለ እናሓቖፈ፡ ንኹሉ ነገር ብትዕግስቲ ሓሊፉዎ። እዚ ናይ ለባማት መፍትሒ እዩ። ናብ ሕነ ምፍዳይ፣ ናብ ህውከት እንተዝኸይድ ነይሩ ግን፡ እቲ ኩነታት ክኸፍእ ነይሩ'ዩ። ህወሓት'ውን፡ 'ህዝቢ ተልዓል ሕነኻ ፍደ' እንከይበለ፡ እዚ ጌጋ ንኣርሞ እንዶ፣ እዚ ጌጋ ዝፍጽሙ ዘለው ስርዓት እንዶ ነትሕዞም፡ ከምዘይድገም እንዶ ግበሩ ሓላፍነት እንዶ ውሰዱ ኢሉ እዩ ዝምጉት ነይሩ። ካብዚ ሓሊፉ እንታይ ክገብር እዩ ዝድለ?
